title: Vykonávacie nariadenie Komisie (EÚ) 2018/106 z 10. januára 2018, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Saint-Nectaire“ (CHOP)]

text:
               24.1.2018

               SK

               Úradný vestník Európskej únie

               L 19/3

         VYKONÁVACIE NARIADENIE KOMISIE (EÚ) 2018/106
   z 10. januára 2018,
   ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Saint-Nectaire“ (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Saint-Nectaire“ zapísaného do registra na základe nariadenia Komisie (ES) č. 1107/96 (2) zmeneného nariadením (EÚ) 2015/1003 (3).

               (2)

               Listom zo 7. marca 2017 francúzske orgány oznámili Komisii, že na základe článku 15 ods. 4 nariadenia (EÚ) č. 1151/2012 poskytli dvom hospodárskym subjektom, ktoré sídlia na ich území a spĺňajú podmienky uvedeného článku, do 31. decembra 2021 prechodné obdobie v zmysle výnosu z 15. februára 2017 o chránenom označení pôvodu „Saint-Nectaire“, ktorý bol uverejnený 23. februára 2017 v Úradnom vestníku Francúzskej republiky. Počas vnútroštátneho námietkového konania predložili tieto hospodárske subjekty, ktoré legálne uvádzali produkt „Saint-Nectaire“ na trh nepretržite počas najmenej piatich rokov pred podaním žiadosti, námietku týkajúcu sa zaťaženia na hektár hlavnej kŕmnej plochy poľnohospodárskych podnikov o znížení miery zaťaženia z 1,4 na 1,3 dobytčej jednotky na jeden hektár. Ide o tieto hospodárske subjekty: GAEC Noilhat, Noilhat 63690 Tauves a GAEC de l'Eau verte, Lamur, 63113 Picherande.

               (3)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (4).

               (4)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Saint-Nectaire“ (CHOP) sa schvaľuje.
   Článok 2
   Ochrana udelená v zmysle článku 1 podlieha prechodnému obdobiu, ktoré Francúzsko poskytlo na základe výnosu z 15. februára 2017 o chránenom označení pôvodu „Saint-Nectaire“, ktorý bol uverejnený 23. februára 2017 v Úradnom vestníku Francúzskej republiky, v zmysle článku 15 ods. 4 nariadenia (EÚ) č. 1151/2012 hospodárskym subjektom, ktoré spĺňajú podmienky uvedeného článku.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. januára 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

      (3)  Vykonávacie nariadenie Komisie (EÚ) 2015/1003 z 22. júna 2015, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Saint-Nectaire (CHOP)] (Ú. v. EÚ L 161, 26.6.2015, s. 6).

      (4)  Ú. v. EÚ C 299, 9.9.2017, s. 7.


title: Vykonávacie nariadenie Komisie (EÚ) 2018/107 z 12. januára 2018, ktorým sa do registra chránených označení pôvodu a chránených zemepisných označení zapisuje názov [„Jajca izpod Kamniških planin“ (CHZO)]

text:
               24.1.2018

               SK

               Úradný vestník Európskej únie

               L 19/5

         VYKONÁVACIE NARIADENIE KOMISIE (EÚ) 2018/107
   z 12. januára 2018,
   ktorým sa do registra chránených označení pôvodu a chránených zemepisných označení zapisuje názov [„Jajca izpod Kamniških planin“ (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Slovinska o zápis názvu „Jajca izpod Kamniških planin“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Jajca izpod Kamniških planin“ by sa mal zapísať do registra,

         PRIJALA TOTO NARIADENIE:
   Článok 1
   Názov „Jajca izpod Kamniških planin“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.4. Iné výrobky živočíšneho pôvodu (vajcia, med, rôzne mliečne výrobky okrem masla atď.) podľa prílohy XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. januára 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 296, 7.9.2017, s. 20.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2018/112 z 24. januára 2018, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky s nízkym rizikom laminarín a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

text:
               25.1.2018

               SK

               Úradný vestník Európskej únie

               L 20/3

         VYKONÁVACIE NARIADENIE KOMISIE (EÚ) 2018/112
   z 24. januára 2018,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky s nízkym rizikom laminarín a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 22 ods. 1 v spojení s jeho článkom 20 ods. 1,
   keďže:

               (1)

               Smernicou Komisie 2005/3/ES (2) sa laminarín zaradil ako účinná látka do prílohy I k smernici Rady 91/414/EHS (3).

               (2)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

               (3)

               Platnosť schválenia účinnej látky laminarín v zmysle časti A prílohy k vykonávaciemu nariadeniu (EÚ) č. 540/2011 uplynie 31. júla 2018.

               (4)

               Žiadosť o obnovenie schválenia laminarínu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

               (5)

               Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

               (6)

               Spravodajský členský štát vypracoval správu z hodnotenia obnovenia na základe konzultácie so spoluspravodajským členským štátom a 22. apríla 2016 ju predložil Európskemu úradu pre bezpečnosť potravín (ďalej len „úrad“) a Komisii.

               (7)

               Úrad postúpil správu z hodnotenia obnovenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

               (8)

               Úrad 3. mája 2017 oznámil Komisii svoj záver (6) o tom, či možno očakávať, že laminarín spĺňa kritériá schválenia stanovené v článku 4 nariadenia (ES) č. 1107/2009. Komisia predložila 5. októbra 2017 návrh správy o obnovení schválenia laminarínu Stálemu výboru pre rastliny, zvieratá, potraviny a krmivá.

               (9)

               Žiadateľ mal možnosť predložiť pripomienky k revíznej správe.

               (10)

               V prípade jedného alebo viacerých reprezentatívnych použití minimálne jedného prípravku na ochranu rastlín s obsahom laminarínu sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné obnoviť schválenie laminarínu.

               (11)

               Posúdenie rizika v prípade obnovenia schválenia laminarínu vychádza z obmedzeného počtu reprezentatívnych použití, čím sa však neobmedzujú použitia, pri ktorých možno prípravky na ochranu rastlín s obsahom laminarínu autorizovať. Preto je vhodné zrušiť obmedzenie týkajúce sa použitia len ako spúšťača.

               (12)

               Komisia sa ďalej domnieva, že laminarín je účinná látka s nízkym rizikom podľa článku 22 nariadenia (ES) č. 1107/2009. Laminarín nie je problémová látka a spĺňa podmienky stanovené v bode 5 prílohy II k nariadeniu (ES) č. 1107/2009. Ide o polysacharid, ktorý sa nachádza v hnedých riasach a prirodzene sa vyskytuje v životnom prostredí. Očakáva sa, že dodatočná expozícia ľudí, zvierat a životného prostredia v dôsledku použití schválených podľa nariadenia (ES) č. 1107/2009 bude v porovnaní s prirodzenou expozíciou zanedbateľná.

               (13)

               Preto je vhodné obnoviť schválenie laminarínu ako látky s nízkym rizikom.

               (14)

               V súlade s článkom 20 ods. 3 nariadenia (ES) č. 1107/2009 v spojení s jeho článkom 13 ods. 4 by sa príloha k vykonávaciemu nariadeniu (EÚ) č. 540/2011 mala zodpovedajúcim spôsobom zmeniť.

               (15)

               Vykonávacím nariadením Komisie (EÚ) 2017/841 (7) sa predĺžila platnosť schválenia laminarínu, aby sa postup obnovenia mohol dokončiť pred uplynutím platnosti schválenia uvedenej látky. Avšak vzhľadom na to, že rozhodnutie o obnovení bolo prijaté pred predĺženým dátumom uplynutia platnosti, toto nariadenie by sa malo uplatňovať od 1. marca 2018.

               (16)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Obnovenie schválenia účinnej látky
   Schválenie účinnej látky s nízkym rizikom laminarín sa obnovuje v súlade s prílohou I.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. marca 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. januára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Smernica Komisie 2005/3/ES z 19. januára 2005, ktorou sa mení a dopĺňa smernica Rady 91/414/EHS o zahrnutí imazosulfuronu, laminarinu, metoxyfenozidu a S-metolachlóru medzi aktívne látky (Ú. v. EÚ L 20, 22.1.2005, s. 19).

      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

      (6)  Vestník EFSA (EFSA Journal) 2014;12(10):3868.

      (7)  Vykonávacie nariadenie Komisie (EÚ) 2017/841 zo 17. mája 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, Ampelomyces quisqualis kmeň: AQ 10, benalaxyl, bentazón, bifenazát, bromoxynil, karféntrazón-etyl, chlórprofám, cyazofamid, desmedifám, dikvát, DPX KE 459 (flupyrsulfurón-metyl), etoxazol, famoxadón, fenamidón, flumioxazín, foramsulfurón, Gliocladium catenulatum kmeň: J1446, imazamox, imazosulfurón, izoxaflutol, laminarín, metalaxyl-M, metoxyfenozid, milbemektín, oxasulfurón, pendimetalín, fénmedifám, pymetrozín, S-metolachlór a trifloxystrobín (Ú. v. EÚ L 125, 18.5.2017, s. 12).

      PRÍLOHA I

                  Všeobecný názov identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                  Laminarín
                  CAS č. 9008-22-4
                  CIPAC č. 671

                  (1→3)-β-D-glukán
                  (podľa Spoločnej komisie IUPAC-IUB pre biochemické názvoslovie)

                  ≥ 860 g/kg suchej hmoty

                  1. marca 2018

                  28. februára 2033

                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o laminaríne, a najmä jej dodatky I a II.
                  V podmienkach používania sa musia podľa potreby uviesť opatrenia na zmiernenie rizika.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:

                  1.

                  V časti A sa vypúšťa položka 95 týkajúca sa laminarínu.

                  2.

                  V časti D sa dopĺňa táto položka:

                     Číslo

                     Všeobecný názov, identifikačné čísla

                     IUPAC názov

                     Čistota (1)

                     Dátum schválenia

                     Schválenie platí do

                     Osobitné ustanovenia

                     „12

                     laminarín
                     CAS č. 9008-22-4
                     CIPAC č. 671

                     (1→3)-β-D-glukán
                     (podľa Spoločnej komisie IUPAC-IUB pre biochemické názvoslovie)

                     ≥ 860 g/kg sušiny

                     1. marca 2018

                     28. februára 2033

                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o laminaríne, a najmä jej dodatky I a II.
                     V podmienkach používania musia byť v náležitom prípade uvedené opatrenia na zmiernenie rizika.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.


title: Vykonávacie nariadenie Komisie (EÚ) 2018/111 z 12. januára 2018, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Bayerisches Rindfleisch“/„Rindfleisch aus Bayern“ (CHZO)]

text:
               25.1.2018

               SK

               Úradný vestník Európskej únie

               L 20/1

         VYKONÁVACIE NARIADENIE KOMISIE (EÚ) 2018/111
   z 12. januára 2018,
   ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Bayerisches Rindfleisch“/„Rindfleisch aus Bayern“ (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Nemecka o schválenie zmeny špecifikácie chráneného zemepisného označenia „Bayerisches Rindfleisch“/„Rindfleisch aus Bayern“ zapísaného do registra na základe nariadenia Komisie (EÚ) č. 273/2011 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Bayerisches Rindfleisch“/„Rindfleisch aus Bayern“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. januára 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Vykonávacie nariadenie Komisie (EÚ) č. 273/2011 z 21. marca 2011, ktorým sa do Registra chránených označení pôvodu a chránených zemepisných označení zapisuje názov [„Bayerisches Rindfleisch“/„Rindfleisch aus Bayern“ (CHZO)] (Ú. v. EÚ L 76, 22.3.2011, s. 36).

      (3)  Ú. v. EÚ C 302, 13.9.2017, s. 3.


title: Vykonávacie nariadenie Komisie (EÚ) 2018/113 z 24. januára 2018, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky acetamiprid a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

text:
               25.1.2018

               SK

               Úradný vestník Európskej únie

               L 20/7

         VYKONÁVACIE NARIADENIE KOMISIE (EÚ) 2018/113
   z 24. januára 2018,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky acetamiprid a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
   keďže:

               (1)

               Smernicou Komisie 2004/99/ES (2) sa acetamiprid zaradil ako účinná látka do prílohy I k smernici Rady 91/414/EHS (3).

               (2)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

               (3)

               Platnosť schválenia účinnej látky acetamiprid v zmysle časti A prílohy k vykonávaciemu nariadeniu (EÚ) č. 540/2011 uplynie 30. apríla 2018.

               (4)

               Žiadosť o obnovenie schválenia acetamipridu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

               (5)

               Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

               (6)

               Spravodajský členský štát vypracoval správu z hodnotenia obnovenia na základe konzultácie so spoluspravodajským členským štátom a 27. novembra 2015 ju predložil Európskemu úradu pre bezpečnosť potravín (ďalej len „úrad“) a Komisii.

               (7)

               Úrad postúpil správu z hodnotenia obnovenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

               (8)

               Úrad 19. októbra 2016 oznámil Komisii svoj záver (6) o tom, či možno očakávať, že acetamiprid spĺňa kritériá schválenia stanovené v článku 4 nariadenia (ES) č. 1107/2009. Komisia predložila 23. januára 2017 návrh správy o obnovení schválenia acetamipridu Stálemu výboru pre rastliny, zvieratá, potraviny a krmivá.

               (9)

               Žiadateľ mal možnosť predložiť pripomienky k návrhu správy o obnovení.

               (10)

               V prípade jedného alebo viacerých reprezentatívnych použití minimálne jedného prípravku na ochranu rastlín s obsahom acetamipridu sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné obnoviť schválenie acetamipridu.

               (11)

               Posúdenie rizika v prípade obnovenia schválenia acetamipridu vychádza z obmedzeného počtu reprezentatívnych použití, čím sa však neobmedzujú použitia, pri ktorých možno prípravky na ochranu rastlín s obsahom acetamipridu autorizovať. Preto je vhodné zrušiť obmedzenie týkajúce sa použitia len ako insekticídu.

               (12)

               Príloha k vykonávaciemu nariadeniu (EÚ) č. 540/2011 by sa mala zodpovedajúcim spôsobom zmeniť.

               (13)

               Vykonávacím nariadením Komisie (EÚ) 2016/2016 (7) sa predĺžilo obdobie platnosti schválenia acetamipridu do 30. apríla 2018, aby sa postup obnovenia mohol dokončiť pred uplynutím platnosti schválenia uvedenej látky. Avšak vzhľadom na to, že rozhodnutie o obnovení bolo prijaté pred týmto predĺženým dátumom uplynutia platnosti, toto nariadenie by sa malo uplatňovať od 1. marca 2018.

               (14)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Obnovenie schválenia účinnej látky
   Schválenie účinnej látky acetamiprid sa obnovuje v súlade s prílohou I.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. marca 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. januára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Smernica Komisie 2004/99/ES z 1. októbra 2004, ktorou sa mení a dopĺňa smernica Rady 91/414/EHS o zaradení acetamipridu a thiaclopridu medzi účinné látky (Ú. v. EÚ L 309, 6.10.2004, s. 6).

      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

      (6)  Vestník EFSA (EFSA Journal) (2016) 14(11):4610. K dispozícii online: www.efsa.europa.eu.

      (7)  Vykonávacie nariadenie Komisie (EÚ) 2016/2016 zo 17. novembra 2016, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok acetamiprid, kyselina benzoová, flazasulfurón, mekoprop-P, mepanipyrím, mezosulfurón, propineb, propoxykarbazón, propyzamid, propikonazol, Pseudomonas chlororaphis kmeň: MA 342, pyraklostrobín, chinoxyfén, tiakloprid, tirám, zirám, zoxamid (Ú. v. EÚ L 312, 18.11.2016, s. 21).

      PRÍLOHA I

                  Všeobecný názov
                  identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                  acetamiprid
                  CAS č. 135410-20-7
                  CIPAC č. 649

                  N1-[(6-chlórpyridín-3-yl)metyl]-N2-kyano-N1-metylacetimidamid

                  ≥ 990 g/kg

                  1. marca 2018

                  28. februára 2033

                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery správy o obnovení schválenia acetamipridu, a najmä dodatky I a II k uvedenej správe.
                  Pri tomto celkovom hodnotení musia členské štáty venovať osobitnú pozornosť:

                              —

                              riziku pre vodné organizmy, včely a iné necieľové článkonožce,

                              —

                              riziku pre vtáky a cicavce,

                              —

                              riziku pre spotrebiteľov,

                              —

                              riziku pre operátorov.

                        V podmienkach používania sa musia podľa potreby uviesť opatrenia na zmiernenie rizika.

         (1)  Ďalšie podrobnosti o identite a špecifikácii účinnej látky sú uvedené v správe o obnovení.

      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:

                  1.

                  V časti A sa vypúšťa položka 91 týkajúca sa acetamipridu.

                  2.

                  V časti B sa dopĺňa táto položka:

                              Číslo

                              Všeobecný názov, identifikačné čísla

                              IUPAC názov

                              Čistota (1)

                              Dátum schválenia

                              Schválenie platí do

                              Osobitné ustanovenia

                              „119

                              acetamiprid
                              CAS č. 135410-20-7
                              CIPAC č. 649

                              N1-[(6-chlórpyridín-3-yl)metyl]-N2-kyano-N1-metylacetimidamid

                              ≥ 990 g/kg

                              1. marca 2018

                              28. februára 2033

                              Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery správy o obnovení schválenia acetamipridu, a najmä dodatky I a II k uvedenej správe.
                              Pri tomto celkovom hodnotení musia členské štáty venovať osobitnú pozornosť:

                                          —

                                          riziku pre vodné organizmy, včely a iné necieľové článkonožce,

                                          —

                                          riziku pre vtáky a cicavce,

                                          —

                                          riziku pre spotrebiteľov,

                                          —

                                          riziku pre operátorov.

                                    V podmienkach používania musia byť v náležitom prípade uvedené opatrenia na zmiernenie rizika.“

         (1)  Ďalšie podrobnosti o identite a špecifikácii účinnej látky sú uvedené v správe o obnovení.


title: Vykonávacie nariadenie Komisie (EÚ) 2018/129 z 25. januára 2018 o povolení L-arginínu produkovaného baktériou Corynebacterium glutamicum KCCM 80099 ako kŕmnej doplnkovej látky pre všetky druhy zvierat (Text s významom pre EHP )

text:
                  26.1.2018

                  SK

                  Úradný vestník Európskej únie

                  L 22/21

            VYKONÁVACIE NARIADENIE KOMISIE (EÚ) 2018/129
      z 25. januára 2018
      o povolení L-arginínu produkovaného baktériou Corynebacterium glutamicum KCCM 80099 ako kŕmnej doplnkovej látky pre všetky druhy zvierat
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                  (2)

                  V súlade s článkom 7 nariadenia (ES) č. 1831/2003 bola predložená žiadosť o povolenie L-arginínu produkovaného baktériou Corynebacterium glutamicum (KCCM 80099) ako kŕmnej doplnkovej látky na použitie v krmivách a vo vode na pitie. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (3)

                  Žiadosť sa týka povolenia L-arginínu produkovaného baktériou Corynebacterium glutamicum KCCM 80099 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.

                  (4)

                  Európsky úrad pre bezpečnosť potravín (ďalej len „úrad“) dospel v stanovisku zo 17. mája 2017 (2) k záveru, že L-arginín produkovaný baktériou Corynebacterium glutamicum KCCM 80099 nemá za navrhovaných podmienok použitia nežiaduci účinok na zdravie zvierat, zdravie spotrebiteľov ani na životné prostredie a že nevyvoláva žiadne obavy o bezpečnosť používateľov, pokiaľ sú prijaté vhodné ochranné opatrenia.

                  (5)

                  Úrad takisto dospel k záveru, že táto doplnková látka je účinným zdrojom aminokyseliny arginín pre všetky druhy zvierat a že doplnkový L-arginín by mal byť chránený pred rozkladom v bachore, aby bol plne účinný v prípade prežúvavcov. Úrad vo svojich stanoviskách vyjadril obavy o bezpečnosť L-arginínu v prípade, že sa podáva vo vode na pitie. Úrad však nenavrhuje pre L-arginín žiadny maximálny obsah. Navyše úrad odporúča doplňovanie L-arginínom vo vhodných množstvách. Preto je v prípade doplňovania (najmä vody na pitie) L-arginínom vhodné upozorniť používateľa na to, že treba zohľadniť podiel tejto látky na príjme všetkých esenciálnych a podmienečne esenciálnych aminokyselín.

                  (6)

                  Úrad nepovažuje za potrebné stanoviť osobitné požiadavky týkajúce sa monitorovania po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (7)

                  Z posúdenia L-arginínu produkovaného baktériou Corynebacterium glutamicum KCCM 80099 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.

                  (8)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 25. januára 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Vestník EFSA (EFSA Journal) (2017) 15(6):4858.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     v mg/kg kompletného krmiva s obsahom vlhkosti 12 %

                        Kategória „výživné doplnkové látky“. Funkčná skupina: aminokyseliny, ich soli a analógy

                     3c362

                     —

                     L-arginín

                        Zloženie doplnkovej látky

                     Prášok s minimálnym obsahom L-arginínu 98 % (sušina) a maximálnym obsahom vody 0,5 %

                        Charakteristika účinnej látky

                     L-arginín [kyselina (S)-2-amino-5-guanidinopentánová] produkovaný fermentáciou prostredníctvom baktérie Corynebacterium glutamicum KCCM 80099.
                     Chemický vzorec: C6H14N4O2

                     Číslo CAS: 74-79-3

                        Analytická metóda
                         (1)

                     Na charakterizáciu L-arginínu v kŕmnej doplnkovej látke:

                                 —

                                 monografia v rámci Kódexu chemických látok v potravinách (Food Chemical Codex) týkajúca sa L-arginínu.

                           Na kvantifikáciu arginínu v kŕmnej doplnkovej látke a vo vode:

                                 —

                                 ionexová chromatografia s pokolónovou derivatizáciou a fotometrickou detekciou (IEC-VIS).

                           Na kvantifikáciu arginínu v premixoch, kŕmnych surovinách a kŕmnych zmesiach:

                                 —

                                 ionexová chromatografia s pokolónovou derivatizáciou a fotometrickou detekciou (IEC-VIS) – nariadenie Komisie (ES) č. 152/2009.

                     všetky druhy zvierat

                                 1.

                                 L-arginín možno uvádzať na trh a používať ako doplnkovú látku vo forme prípravku.

                                 2.

                                 Túto doplnkovú látku možno používať aj vo vode na pitie.

                                 3.

                                 V návode na použitie doplnkovej látky a premixu sa musia uviesť podmienky skladovania, stabilita pri tepelnom ošetrení a stabilita vo vode na pitie.

                                 4.

                                 Vyhlásenia, ktoré sa majú uviesť na označení doplnkovej látky a premixov: „Pri doplňovaní L-arginínom, najmä prostredníctvom vody na pitie, by sa mali zohľadniť všetky esenciálne a podmienečne esenciálne aminokyseliny s cieľom zabrániť nerovnováhe.“

                                 5.

                                 Prevádzkovatelia krmivárskych podnikov stanovia pre používateľov doplnkovej látky a premixov prevádzkové postupy a organizačné opatrenia s cieľom riešiť potenciálne riziká vyplývajúce z používania tejto látky, najmä vzhľadom na to, že leptá pokožku a oči. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochranných okuliarov a rukavíc.

                     15. február 2028

            (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports


title: Vykonávacie nariadenie Komisie (EÚ) 2018/125 z 24. januára 2018, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

text:
               26.1.2018

               SK

               Úradný vestník Európskej únie

               L 22/10

         VYKONÁVACIE NARIADENIE KOMISIE (EÚ) 2018/125
   z 24. januára 2018,
   ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. e),
   keďže:

               (1)

               Nariadením (EHS) č. 2658/87 sa stanovila nomenklatúra tovaru (ďalej len „kombinovaná nomenklatúra“), ktorá je uvedená v prílohe I k uvedenému nariadeniu.

               (2)

               V doplnkovej poznámke 2 f) k 27. kapitole kombinovanej nomenklatúry sa vymedzuje skupina výrobkov označovaných ako „vykurovacie oleje“. Tieto výrobky sú zatriedené buď do podpoložiek 2710 19 51 až 2710 19 68 alebo do podpoložiek 2710 20 31 až 2710 20 39 v závislosti od ich fyzikálno-chemických vlastností a charakteristík.

               (3)

               Jednou z takýchto fyzikálno-chemických charakteristík je číslo zmydelnenia. „Vykurovacie oleje“ doplnkovej poznámky 2 f) prvého odseku prvej zarážky musia mať číslo zmydelnenia menej ako 4. Toto pravidlo sa vzťahuje na výrobky patriace do podpoložiek 2710 19 51 až 2710 19 68. Existuje však výnimka pre výrobky patriace do podpoložiek 2710 20 31 až 2710 20 39 (výrobky s obsahom monoalkylesterov mastných kyselín alebo „FAMAE“), v prípade ktorých číslo zmydelnenia presahuje hodnotu 4. Uvedená výnimka je v súčasnosti stanovená v poznámke pod čiarou k doplnkovej poznámke 2 f).

               (4)

               Výnimku v súčasnosti stanovenú v poznámke pod čiarou k doplnkovej poznámke 2 f) je potrebné rozšíriť, aby sa zohľadnil vývoj v oblasti technológií, najmä pokiaľ ide o rozvoj obnoviteľných palív obsahujúcich živočíšne alebo rastlinné tuky alebo oleje. Výnimka sa musí rozšíriť aj s cieľom odstrániť možnosť falšovania naftových palív, ktoré sa zvyčajne dosiahne pridaním malých množstiev rastlinných alebo živočíšnych tukov alebo olejov do plynových olejov s cieľom zmeniť ich zatriedenie z plynových olejov (na ktoré sa vzťahujú spotrebné dane) na iné výrobky (na ktoré sa nevzťahujú spotrebné dane). Najmä pridanie rastlinných olejov slúži na zmenu bodu destilácie a dosiahnutie čísla zmydelnenia rovného alebo presahujúceho 4. Pridaním malých množstiev takýchto látok sa z fyzikálno-chemického hľadiska nemení podstatný charakter výrobkov ako vykurovacích olejov. Stále sa používajú ako vykurovacie oleje. V týchto prípadoch sa zrušením požiadavky na číslo zmydelnenia nižšie 4 preto zabezpečí, že takéto výrobky budú zatriedené správne ako vykurovacie oleje, a nie ako iné výrobky.

               (5)

               Súčasnú výnimku pre výrobky obsahujúce FAMAE je takisto potrebné rozšíriť tak, aby sa vzťahovala na výrobky, v prípade ktorých sa číslo zmydelnenia rovná 4, a nielen na výrobky, v prípade ktorých toto číslo presahuje hodnotu 4.

               (6)

               Doplnková poznámka 2 f) k 27. kapitole by sa mala zodpovedajúcim spôsobom zmeniť, aby sa v celej Únii zabezpečila jej jednotná interpretácia.

               (7)

               Nariadenie (EHS) č. 2658/87 by sa preto malo zodpovedajúcim spôsobom zmeniť.

               (8)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   V 27. kapitole kombinovanej nomenklatúry uvedenej v prílohe I k nariadeniu (EHS) č. 2658/87 sa doplnková poznámka 2 f) mení takto:

               1.

               v prvom odseku sa prvá zarážka vrátane poznámky pod čiarou nahrádza takto:

                           „—

                           nepresahujúcu hodnotu uvedenú v riadku I nasledujúcej tabuľky, keď obsah sírnatých popolov je menej ako 1 % podľa metódy ISO 3987 a číslo zmydelnenia je menej ako 4 podľa metódy ISO 6293-1 alebo ISO 6293-2 (okrem prípadov, keď výrobok obsahuje jednu alebo viac biozložiek, pričom v takomto prípade sa požiadavka uvedená v tejto zarážke týkajúca sa čísla zmydelnenia nižšieho ako 4 neuplatňuje),“;

               2.

               dopĺňa sa tento štvrtý odsek:
               „termín ‚biozložky‘ znamená živočíšne alebo rastlinné tuky, živočíšne alebo rastlinné oleje, alebo monoalkylestery mastných kyselín (FAMAE).“

         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. januára 2018

            Za Komisiu

            predseda

         Jean-Claude JUNCKER

      (1)  Ú. v. ES L 256, 7.9.1987, s. 1.


title: Vykonávacie nariadenie Komisie (EÚ) 2018/123 z 15. januára 2018, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Cerezas de la Montaña de Alicante“ (CHZO)]

text:
               26.1.2018

               SK

               Úradný vestník Európskej únie

               L 22/8

         VYKONÁVACIE NARIADENIE KOMISIE (EÚ) 2018/123
   z 15. januára 2018,
   ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Cerezas de la Montaña de Alicante“ (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného zemepisného označenia „Cerezas de la Montaña de Alicante“ zapísaného do registra na základe nariadenia Komisie (ES) č. 1107/96 (2) zmeneného nariadením Komisie (EÚ) č. 106/2011 (3).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (4).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Cerezas de la Montaña de Alicante“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. januára 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

      (3)  Nariadenie Komisie (EÚ) č. 106/2011 zo 7. februára 2011, ktorým sa schvaľujú väčšie zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Cerezas de la Montaña de Alicante (CHZO)] (Ú. v. EÚ L 32, 8.2.2011, s. 3).

      (4)  Ú. v. EÚ C 329, 30.9.2017, s. 16.


title: Vykonávacie nariadenie Komisie (EÚ) 2018/126 z 24. januára 2018, ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi

text:
               26.1.2018

               SK

               Úradný vestník Európskej únie

               L 22/12

         VYKONÁVACIE NARIADENIE KOMISIE (EÚ) 2018/126
   z 24. januára 2018,
   ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1),
   so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (2), a najmä na jeho článok 20 písm. b),
   keďže:

               (1)

               V prílohe V k nariadeniu (EÚ) 2016/44 je uvedený zoznam plavidiel označených sankčným výborom Organizácie Spojených národov v súlade s bodom 11 rezolúcie Bezpečnostnej rady Organizácie Spojených národov (BR OSN) č. 2146 (2014). Uvedené plavidlá podliehajú niekoľkým zákazom podľa uvedeného nariadenia vrátane zákazu nakládky, prepravy alebo vykládky surovej ropy z Líbye a prístupu do prístavov na území Únie.

               (2)

               Výbor Bezpečnostnej rady Organizácie Spojených národov 18. januára 2018 zmenil identifikačné údaje plavidla CAPRICORN, na ktoré sa vzťahujú reštriktívne opatrenia. Príloha V k nariadeniu (EÚ) 2016/44 by sa preto mala zodpovedajúcim spôsobom zmeniť.

               (3)

               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha V k nariadeniu Rady (EÚ) 2016/44 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. januára 2018

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. EÚ L 206, 1.8.2015, s. 34.

      (2)  Ú. v. EÚ L 12, 19.1.2016, s. 1.

      PRÍLOHA
      Príloha V k nariadeniu Rady (EÚ) 2016/44 sa mení takto:
      Záznam:

         „1.   Názov: CAPRICORN
         Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 výbor 20. októbra 2017 toto označenie predĺžil a platí do 18. januára 2018, pokiaľ výbor jeho platnosť neukončí skôr na základe bodu 12 rezolúcie č. 2146. Vlajkový štát: neznámy.

            Doplňujúce informácie

         Zaradené do zoznamu 21. júla 2017. IMO: 8900878. K 21. septembru 2017 sa plavidlo nachádzalo v medzinárodných vodách pri Spojených arabských emirátoch.“

      sa nahrádza takto:

         „1.   Názov: CAPRICORN
         Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 výbor 18. januára 2018 toto označenie predĺžil a platí do 17. apríla 2018, pokiaľ výbor jeho platnosť neukončí skôr na základe bodu 12 rezolúcie č. 2146. Vlajkový štát: neznámy.

            Doplňujúce informácie

         Zaradené do zoznamu 21. júla 2017. IMO: 8900878. K 21. septembru 2017 sa plavidlo nachádzalo v medzinárodných vodách pri Spojených arabských emirátoch.“


title: Vykonávacie nariadenie Komisie (EÚ) 2018/130 z 25. januára 2018 o povolení prípravku s obsahom endo-1,4-beta-xylanázy (EC 3.2.1.8) produkovanej hubou Trichoderma reesei (BCCM/MUCL 49755) ako kŕmnej doplnkovej látky pre ošípané na výkrm (držiteľ povolenia: Berg + Schmidt GmbH & Co. KG) (Text s významom pre EHP )

text:
                  26.1.2018

                  SK

                  Úradný vestník Európskej únie

                  L 22/25

            VYKONÁVACIE NARIADENIE KOMISIE (EÚ) 2018/130
      z 25. januára 2018
      o povolení prípravku s obsahom endo-1,4-beta-xylanázy (EC 3.2.1.8) produkovanej hubou Trichoderma reesei (BCCM/MUCL 49755) ako kŕmnej doplnkovej látky pre ošípané na výkrm (držiteľ povolenia: Berg + Schmidt GmbH & Co. KG)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                  (2)

                  V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom endo-1,4-beta-xylanázy (EC 3.2.1.8) produkovanej hubou Trichoderma reesei (BCCM/MUCL 49755). K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (3)

                  Žiadosť sa týka povolenia prípravku s obsahom endo-1,4-beta-xylanázy (EC 3.2.1.8) produkovanej hubou Trichoderma reesei (BCCM/MUCL 49755) ako kŕmnej doplnkovej látky pre ošípané na výkrm, ktorá sa má zaradiť do kategórie doplnkových látok „zootechnické doplnkové látky“.

                  (4)

                  Európsky úrad pre bezpečnosť potravín (ďalej len „úrad“) dospel v stanovisku z 25. januára 2017 (2) k záveru, že prípravok s obsahom endo-1,4-beta-xylanázy (EC 3.2.1.8) produkovanej hubou Trichoderma reesei (BCCM/MUCL 49755) nemá za navrhovaných podmienok používania nežiaduci účinok na zdravie zvierat, zdravie ľudí ani životné prostredie. Úrad dospel k záveru, že uvedená doplnková látka sa považuje za účinnú pri zlepšovaní konečnej telesnej hmotnosti a pomeru spotreby krmiva k prírastku hmotnosti v prípade ošípaných na výkrm. Úrad nepovažuje za potrebné stanoviť osobitné požiadavky týkajúce sa monitorovania po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (5)

                  Z posúdenia prípravku s obsahom endo-1,4-beta-xylanázy (EC 3.2.1.8) produkovanej hubou Trichoderma reesei (BCCM/MUCL 49755) vyplýva, že podmienky na povolenie uvedené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (6)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 25. januára 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Vestník EFSA (EFSA Journal) (2017) 15(2):4707.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     Jednotky aktivity/kg kompletného krmiva s obsahom vlhkosti 12 %

                        Kategória zootechnických doplnkových látok. Funkčná skupina: látky zvyšujúce stráviteľnosť

                     4a26

                     Berg + Schmidt GmbH & Co. KG

                     endo-1,4-beta-xylanáza
                     EC 3.2.1.8

                        Zloženie doplnkovej látky

                     Prípravok s obsahom endo-1,4-beta-xylanázy (EC 3.2.1.8) produkovanej hubou Trichoderma reesei (BCCM/MUCL 49755) s minimálnou aktivitou 15 000  EPU (1)/g
                     (v tuhom stave)

                        Charakteristika účinnej látky

                     endo-1,4-beta-xylanáza (EC 3.2.1.8) produkovaná hubou Trichoderma reesei (BCCM/MUCL 49755)

                        Analytická metóda
                         (2)

                     Na kvantifikáciu aktivity endo-1,4-beta-xylanázy:
                     kolorimetrická metóda, pri ktorej sa meria farbivo rozpustné vo vode uvoľnené pôsobením endo-1,4-beta-xylanázy zo pšeničného arabinoxylánového substrátu zosieťovaného azurínom.

                     ošípané na výkrm

                     —

                     1 500  EPU

                                 1.

                                 V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.

                                 2.

                                 Prevádzkovatelia krmivárskych podnikov musia pre používateľov doplnkovej látky a premixov stanoviť prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu pokožky, očí a dýchacích ciest.

                     15. februára 2028

            (1)  1 EPU je množstvo enzýmu, ktoré uvoľní 0,0083 μmol redukujúcich cukrov (ekvivalentu xylózy) zo xylánu ovsených pliev za minútu pri pH 4,7 a teplote 50 °C.

            (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2018/127 z 24. januára 2018, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
               26.1.2018

               SK

               Úradný vestník Európskej únie

               L 22/14

         VYKONÁVACIE NARIADENIE KOMISIE (EÚ) 2018/127
   z 24. januára 2018,
   ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
   keďže:

               (1)

               Nariadením Komisie (ES) č. 1484/95 (3) sa stanovili pravidlá uplatňovania systému dodatočných dovozných ciel a reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť, pričom sa zohľadňujú rozdiely v cenách v závislosti od pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť.

               (4)

               Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. januára 2018

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 150, 20.5.2014, s. 1.

      (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

      PRÍLOHA
      „
            PRÍLOHA I

                        Číselný znak KN

                        Opis tovaru

                        Reprezentatívna cena
                        (v EUR/100 kg)

                        Zábezpeka podľa článku 3
                        (v EUR/100 kg)

                        Pôvod (1)

                        0207 12 10

                        Mrazené kuracie trupy označované ako „kurčatá 70 %“

                        113,6

                        0

                        AR

                        0207 12 90

                        Mrazené kuracie trupy označované ako „kurčatá 65 %“

                        132,5

                        0

                        AR

                        217,2

                        0

                        BR

                        0207 14 10

                        Mrazené vykostené kusy z hydiny druhu Gallus domesticus

                        250,0

                        15

                        AR

                        225,3

                        22

                        BR

                        309,7

                        0

                        CL

                        253,3

                        14

                        TH

                        0207 27 10

                        Mrazené vykostené morčacie kusy

                        336,9

                        0

                        BR

                        306,0

                        0

                        CL

                        0408 91 80

                        Vajcia bez škrupín sušené

                        320,6

                        0

                        AR

                        1602 32 11

                        Nevarené prípravky z hydiny druhu Gallus domesticus

                        200,4

                        26

                        BR

                  “

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).


title: Vykonávacie nariadenie Komisie (EÚ) 2018/124 z 15. januára 2018, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Pane di Matera“ (CHZO)]

text:
               26.1.2018

               SK

               Úradný vestník Európskej únie

               L 22/9

         VYKONÁVACIE NARIADENIE KOMISIE (EÚ) 2018/124
   z 15. januára 2018,
   ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Pane di Matera“ (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného zemepisného označenia „Pane di Matera“ zapísaného do registra na základe nariadenia Komisie (ES) č. 160/2008 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Pane di Matera“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. januára 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 160/2008 z 21. februára 2008, ktorým sa do Registra chránených označení pôvodu a chránených zemepisných označení zapisujú určité názvy [Pane di Matera (CHZO), Tinca Gobba Dorata del Pianalto di Poirino (CHOP)] (Ú. v. EÚ L 48, 22.2.2008, s. 27).

      (3)  Ú. v. EÚ C 305, 15.9.2017, s. 20.


title: Vykonávacie nariadenie Komisie (EÚ) 2018/139 z 29. januára 2018, ktorým sa mení nariadenie (ES) č. 1033/2006, pokiaľ ide o odkazy na ustanovenia ICAO (Text s významom pre EHP )

text:
               30.1.2018

               SK

               Úradný vestník Európskej únie

               L 25/4

         VYKONÁVACIE NARIADENIE KOMISIE (EÚ) 2018/139
   z 29. januára 2018,
   ktorým sa mení nariadenie (ES) č. 1033/2006, pokiaľ ide o odkazy na ustanovenia ICAO
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe (nariadenie o interoperabilite) (1), a najmä na jeho článok 3 ods. 5,
   po konzultácii s Výborom pre jednotné nebo,
   keďže:

               (1)

               Článok 2 ods. 2 bod 16 nariadenia Komisie (ES) č. 1033/2006 (2) obsahuje odkaz na vymedzenie pojmov stanovené vo zväzku 1 Postupov leteckých navigačných služieb Medzinárodnej organizácie civilného letectva (ICAO) – Prevádzka lietadiel (PANS-OPS, dokument č. 8168) a presnejšie na jeho piate vydanie z roku 2006, v ktorom je začlenená zmena č. 6. Dňa 10. novembra 2016 ICAO zmenila dokument č. 8168 začlenením zmeny č. 7.

               (2)

               V bode 2 prílohy k nariadeniu (ES) č. 1033/2006 sa uvádza odkaz na ustanovenia Postupov leteckých navigačných služieb ICAO – Manažment letovej prevádzky (PANS-ATM, dokument č. 4444) a presnejšie na ich 15. vydanie z roku 2007, v ktorom je začlenená zmena č. 6. Dňa 10. novembra 2016 ICAO zmenila dokument č. 4444 začlenením zmeny č. 7A.

               (3)

               Odkazy na dokument č. 8168 a dokument č. 4444 v nariadení (ES) č. 1033/2006 by sa mali aktualizovať s cieľom umožniť členským štátom, aby dodržiavali svoje medzinárodné právne záväzky, a zabezpečiť súlad s medzinárodným regulačným rámcom ICAO.

               (4)

               Nariadenie (ES) č. 1033/2006 by sa preto malo zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Nariadenie (ES) č. 1033/2006 sa mení takto:

               1.

               V článku 2 ods. 2 sa bod 16 nahrádza takto:

                           „16.

                           ‚terminálne postupy‘ sú štandardné prístrojové odlety a štandardné prístrojové prílety, tak ako sú vymedzené v Postupoch leteckých navigačných služieb ICAO – Prevádzka lietadiel (PANS-OPS, dokument č. 8168, zväzok 1, piate vydanie z roku 2006 vrátane všetkých zmien až po č. 7).“;

               2.

               V prílohe sa bod 2 nahrádza takto:

                           „2.

                           Kapitola 4 oddiel 4.4 (Letové plány) a kapitola 11 ods. 11.4.2.2 (Správy o pohybe) dokumentu ICAO č. 4444, PANS-ATM (16. vydanie z roku 2016 vrátane všetkých zmien až po č. 7A)“.

         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. januára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 96, 31.3.2004, s. 26.

      (2)  Nariadenie Komisie (ES) č. 1033/2006 zo 4. júla 2006, ktorým sa ustanovujú požiadavky na postupy pre letové plány v predletovej fáze pre jednotný európsky vzdušný priestor (Ú. v. EÚ L 186, 7.7.2006, s. 46).


title: Vykonávacie nariadenie Rady (EÚ) 2018/137 z 29. januára 2018, ktorým sa vykonáva nariadenie (EÚ) č. 101/2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku

text:
               30.1.2018

               SK

               Úradný vestník Európskej únie

               L 25/1

         VYKONÁVACIE NARIADENIE RADY (EÚ) 2018/137
   z 29. januára 2018,
   ktorým sa vykonáva nariadenie (EÚ) č. 101/2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 101/2011 zo 4. februára 2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku (1), a najmä na jeho článok 12,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 4. februára 2011 prijala nariadenie (EÚ) č. 101/2011.

               (2)

               Na základe preskúmania zoznamu v prílohe I k nariadeniu (EÚ) č. 101/2011 by sa mal zmeniť záznam o jednej osobe.

               (3)

               Príloha I k nariadeniu (EÚ) č. 101/2011 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 101/2011 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. januára 2018

            Za Radu

            predseda

         R. PORODZANOV

      (1)  Ú. v. EÚ L 31, 5.2.2011, s. 1.

      PRÍLOHA
      Záznam o nasledujúcej osobe uvedený v prílohe I k nariadeniu (EÚ) č. 101/2011 sa nahrádza takto:

                     Meno

                     Identifikačné údaje

                     Dôvody

                     „5.

                     Fahd Mohamed Sakher Ben Moncef Ben Mohamed Hfaiez MATERI

                     Tunisan narodený 2. decembra 1981 v Tunise, syn Naïmy BOUTIBOVEJ, manžel Nesrine BEN ALIOVEJ, držiteľ národného preukazu totožnosti č. 04682068.

                     Tuniské orgány vedú proti tejto osobe súdne vyšetrovania z dôvodu spoluúčasti na sprenevere tuniských verejných finančných prostriedkov zo strany verejného činiteľa, z dôvodu spoluúčasti na zneužití právomoci zo strany verejného činiteľa (bývalého prezidenta Ben Aliho) s cieľom poskytnúť neoprávnenú výhodu tretej osobe a spôsobiť ujmu verejnej správe, z dôvodu neoprávneného ovplyvňovania verejného činiteľa (bývalého prezidenta Ben Aliho) s cieľom priamo či nepriamo získať výhody pre ďalšiu osobu a z dôvodu spoluúčasti na trestnom čine vedomého prijatia neoprávnených verejných prostriedkov verejným činiteľom a ich použitia vo svoj osobný prospech alebo prospech svojich rodinných príslušníkov.“


title: Vykonávacie nariadenie Komisie (EÚ) 2018/138 zo 16. januára 2018, ktorým sa do registra chránených označení pôvodu a chránených zemepisných označení zapisuje názov [„Traditional Welsh Caerphilly“/„Traditional Welsh Caerffili“ (CHZO)]

text:
               30.1.2018

               SK

               Úradný vestník Európskej únie

               L 25/3

         VYKONÁVACIE NARIADENIE KOMISIE (EÚ) 2018/138
   zo 16. januára 2018,
   ktorým sa do registra chránených označení pôvodu a chránených zemepisných označení zapisuje názov [„Traditional Welsh Caerphilly“/„Traditional Welsh Caerffili“ (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Spojeného kráľovstva o zápis názvu „Traditional Welsh Caerphilly“/„Traditional Welsh Caerffili“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Traditional Welsh Caerphilly“/„Traditional Welsh Caerffili“ by sa mal zapísať do registra,

         PRIJALA TOTO NARIADENIE:
   Článok 1
   Názov „Traditional Welsh Caerphilly“/„Traditional Welsh Caerffili“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.3. Syry uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. januára 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 317, 23.9.2017, s. 10.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).